text: Sådan undgår du juleindbrud
  19 december 2014 kl. 07.14
  Hvis du skal på juleferie, så få din nabo til at holde øje med dit hjem, råder Sydøstjyllands politi.
  Julen er højsæson for indbrudstyve.
  Opmærksomme naboer er øverst på indbrudstyvens hadeliste, lyder det fra politiet. Hvis du ikke er hjemme i juledagene, er det derfor en god at få en aftale med en nabo og få det til at se ud som om, der altid er nogen hjemme.
  Politiet giver følgende gode råd:
  ? Tænd lys i et par værelser
  ? Lad lyset og radioen tænde og slukke ved hjælp af et tænd-og-sluk-ur. Du skal ikke lade lyset være tændt konstant - det afslører, at du ikke er hjemme
  ? Få naboen til at tømme postkassen og fylde affald i din affaldsspand
  ? Sørg for, at der er en bil i din carport
  ? Sæt friske potteplanter i vindueskarmene
  ? Hvis du bor i etageejendom, så få naboen til at lægge gulvmåtten ned, når der er blevet vasket trapper.
  ? Sørg for, at tyven ikke kan se dine værdifulde ting gennem vinduet
  ? Sørg for, at din bolig kan ses fra nabohuse og vejen. Det kan være, du skal klippe hækken eller gøre plankeværket lavere
  ? Døre og vinduer skal være forsvarligt lukkede og låste, når du forlader dit hjem
  ? Sørg for at låse værktøj og haveredskaber inde, så tyven ikke kan bruge det til indbrud. Hvis du har en stige, så lås den fast
  